text:
1329/2017. (VI. 8.) Korm. határozata a Modern Városok Program keretében a veszprémi Kittenberger Kálmán Növény- és Vadaspark fejlesztése és bővítése tárgyú beruházás támogatásának biztosításáról.
A Kormány a Magyarország Kormánya és Veszprém Megyei Jogú Város Önkormányzata közötti együttműködési megállapodás
végrehajtásával összefüggő feladatokról szóló 1284/2016. (VI. 7.) Korm. határozat 3. pont b) alpontjának végrehajtása érdekében
 1. egyetért azzal, hogy – a  Modern Városok Program Bizottságnak a  Modern Városok Program megvalósításáról
szóló 250/2016. (VIII. 24.) Korm. rendelet 4.  § (2)  bekezdése alapján meghozott jóváhagyó döntése esetén   –
a  Modern Városok Program keretében a  fejlesztési program megvalósításához 2017. évben szükséges
765 millió forint a  Magyarország 2017. évi központi költségvetéséről szóló 2016. évi XC. törvény 1.  melléklet
XI. Miniszterelnökség fejezet, 30. Fejezeti kezelésű előirányzatok cím, 1. Célelőirányzatok alcím, 78. Modern Városok
Program jogcímcsoporton rendelkezésre álló előirányzat terhére kerüljön biztosításra Veszprém Megyei Jogú Város
Önkormányzata (a továbbiakban: kedvezményezett) részére;
2. felhívja a  nemzetgazdasági minisztert, hogy – a  Miniszterelnökséget vezető miniszter és a  nemzeti fejlesztési
miniszter bevonásával – gondoskodjon a fejlesztési program megvalósításához a 2018. évben szükséges 235 millió
forint biztosításáról a 2018. évi központi költségvetés XI. Miniszterelnökség fejezetében;
Felelős: nemzetgazdasági miniszter
 Miniszterelnökséget vezető miniszter
 nemzeti fejlesztési miniszter
Határidő: a felmerülés ütemében
3. felhívja a  nemzeti fejlesztési minisztert, mint a  fejlesztési program szakpolitikai felelősét, hogy a  támogatás
nyújtásának biztosítása érdekében nyújtson be előterjesztést a Modern Városok Program Bizottsága részére;
Felelős: nemzeti fejlesztési miniszter
Határidő: azonnal 4. az államháztartásról szóló 2011. évi CXCV. törvény 36.  § (4c)  bekezdésében biztosított jogkörében eljárva
engedélyezi, hogy – a  Modern Városok Program Bizottságnak erre irányuló jóváhagyó döntése esetén –
a Miniszterelnökséget vezető miniszter a  fejlesztési program megvalósítása érdekében a 2017–2018. költségvetési
évek kiadási előirányzatai terhére legfeljebb 1000 millió forint összeg mértékéig kötelezettséget vállaljon az alábbi
ütemezéssel:
a) a 2017. évre vonatkozó költségvetés terhére a kötelezettségvállalás felső korlátja: 765 millió forint,
b) a 2018. évre vonatkozó költségvetés terhére a kötelezettségvállalás felső korlátja: 235 millió forint;
Felelős: Miniszterelnökséget vezető miniszter
Határidő: a Modern Városok Program Bizottság döntését követően azonnal
5. felhívja a Miniszterelnökséget vezető minisztert, hogy a fejlesztési program tekintetében a beruházást finanszírozó
támogatás nyújtása során gondoskodjon arról, hogy a  kedvezményezett kötelezettséget vállaljon az  állami
beruházások központi nyilvántartásáról és ellenőrzéséről szóló 1830/2016. (XII. 23.) Korm. határozat 3.  pont
a) alpontja szerinti adatszolgáltatás teljesítésére és 3. pont b) alpontja szerinti ellenőrzés tűrésére;
Felelős: Miniszterelnökséget vezető miniszter
Határidő: a beruházás megvalósítása ütemében
6. felhívja a  nemzeti fejlesztési minisztert, gondoskodjon arról, hogy a  fejlesztési program műszaki ellenőre
kizárólagos joggal a BMSK Beruházási, Műszaki Fejlesztési, Sportüzemeltetési és Közbeszerzési Zártkörűen Működő
Részvénytársaság legyen.
Felelős: nemzeti fejlesztési miniszter
Határidő: a felmerülés ütemében
Orbán Viktor s. k.,
 miniszterelnök


type: legislation

jurisdiction: Hungary

text:
3/2012. (I. 6.) KE határozata katonai bírói felmentésről.
Az Alkotmány 48. § (2) bekezdése, valamint a bíróságok szervezetéről és igazgatásáról szóló 1997. évi LXVI. törvény 4. §
(1) bekezdése alapján, az Országos Igazságszolgáltatási Tanács és a honvédelmi miniszter együttes előterjesztésére,
nyugállományba helyezés iránti kérelmére tekintettel dr. Biszak Jánost 2011. december 31-ei hatállyal katonai bírói tisztségéből
felmentem. Budapest, 2011. október 24. Schmitt Pál s. k.,
köztársasági elnök


text:
1220/2013. (IV. 23.) Korm. határozata a Nemzeti Örökség Intézete létrehozásának támogatásáról.
1. A Kormány – felismerve a múlt példáinak, a magyarság szellemi örökségének a jelen és az eljövendő nemzedékek
számára történő megőrzése és átadása, a nemzeti emlékezet és emlékezés magyarság identitásának megőrzésében,
a  nemzeti összetartozás érzésének növelésében és az  egységes nemzet, a  nemzeti egység megteremtésében
betöltő kiemelt jelentőségét – a Nemzeti Örökség Intézete létrehozásának támogatásáról döntött.
2. A Kormány a Nemzeti Örökség Intézete létrehozása érdekében felhívja
a) a Miniszterelnökséget vezető államtitkárt, hogy a  Nemzeti Örökség Intézete Alapító Okiratát készítse elő
a Miniszterelnök részére;
Felelős: Miniszterelnökséget vezető államtitkár
határidő: azonnal
b) a Miniszterelnökséget vezető államtitkárt, hogy a  feladatkörükben érintett miniszterekkel együttműködve
vizsgálja meg a Nemzeti Örökség Intézete létrehozásával érintett jogszabályok körét és kezdeményezze azok
megfelelő módosítását;
Felelős: Miniszterelnökséget vezető államtitkár
 nemzetgazdasági miniszter
 emberi erőforrások minisztere
 honvédelmi miniszter
határidő: azonnal
c) a nemzetgazdasági minisztert, hogy vizsgálja meg és tegyen javaslatot a Nemzeti Örökség Intézete 2013. évi
működéséhez szükséges pénzügyi fedezet biztosítása vonatkozásában;
Felelős: nemzetgazdasági miniszter
határidő: azonnal
d) a közigazgatási és igazságügyi minisztert, gondoskodjon arról, hogy a  Miniszterelnökségen,
a  minisztériumokban, az  igazgatási és az  igazgatás jellegű tevékenységet ellátó központi költségvetési
szerveknél foglalkoztatottak létszámáról szóló 1166/2010. (VIII. 4.) Korm. határozatban a  Miniszterelnökség
létszáma a Nemzeti Örökség Intézete 29 fős létszámával megemelésre kerüljön.
Felelős: közigazgatási és igazságügyi miniszter
határidő: azonnal
orbán viktor s. k.,
 miniszterelnök


text:
1023/2019. (II. 11.) Korm. határozata a 2021–2027 közötti időszakra vonatkozó európai uniós kohéziós források versenyképességet növelő felhasználásának tervezéséről.
A Kormány
 1. felhívja az  érintett minisztereket, hogy a  2021–2027 közötti kohéziós célú fejlesztési források felhasználásának
tervezése, majd végrehajtása során a következő alapelveket érvényesítsék:
a) annak érdekében, hogy Magyarország 2030-ra Európa öt legsikeresebb országa közé kerüljön,
a  forrásfelhasználás elsődleges célkitűzése, hogy növekedjen Magyarország gazdasági és társadalmi
versenyképessége,
b) a rövid távú nemzetgazdasági hatások elérése mellett fokozott jelentőséget kell, hogy kapjanak a hosszabb
távú hatékonyságnövelési, üzleti környezet javítási, kapacitási és emberi életminőséget javító hatások,
c) a  megvalósítás során ugyanolyan fontos a  fejlesztési programok eredményessége és a  forrásvesztés
kockázatának tompítása,
d) a forrásokat kevés számú fejlesztési célkitűzésre szükséges összpontosítani,
e) az  új időszakra történő felkészülés során a  tervezéssel egyidejűleg biztosítani kell az  újfajta, jelentősen
egyszerűsített és a  hatékonyságot növelő eljárási elemek kialakítását, továbbá a  támogatásfelhasználási
intézményrendszer és a tervezett beavatkozások potenciális célcsoportjainak felkészítését;
Felelős: érintett miniszterek
Határidő: a  2021–2027 közötti kohéziós célú fejlesztési források felhasználásának tervezése során
folyamatosan
 2. felhívja az 1. melléklet szerinti szakterületekért felelős minisztereket, hogy az innovációért és technológiáért felelős
miniszter összehangolásában készítsék el a Magyarország gazdasági és társadalmi versenyképességének növelését
szolgáló, 1. melléklet szerinti fejlesztési terveket;
Felelős: érintett miniszterek
innovációért és technológiáért felelős miniszter
Határidő: 2019. március 31.
 3. felhívja az innovációért és technológiáért felelős minisztert, hogy nyújtsa be a Kormány részére a 2021–2027 közötti
programozási időszakra vonatkozó, a  kohéziós politikát érintő fejlesztési prioritásokra (operatív programokra),
valamint a programok kidolgozásáért felelős miniszterekre irányuló javaslatát;
Felelős: innovációért és technológiáért felelős miniszter
érintett miniszterek
Határidő: 2019. március 31.
 4. felhívja az  innovációért és technológiáért felelős minisztert, hogy a Nemzeti Fejlesztés 2030 – Országos Fejlesztési
és Területfejlesztési Koncepció folyamatban lévő felülvizsgálatával összhangban dolgozza ki a  2021–2027 közötti
kohéziós célú uniós támogatások felhasználására irányadó legmagasabb szintű nemzeti tervezési dokumentum
tervezetét, melyben az érintett miniszterek bevonásával tegyen javaslatot a programok közötti forrásmegosztásra;
Felelős: innovációért és technológiáért felelős miniszter
érintett miniszterek
Határidő: 2019. május 31.
 5. felhívja az  innovációért és technológiáért felelős minisztert, hogy az  érintett miniszterekkel történő egyeztetést
követően tegyen javaslatot a feljogosító feltételek teljesítéséhez szükséges intézkedésekre;
Felelős: innovációért és technológiáért felelős miniszter
érintett miniszterek
Határidő: 2019. március 31. 6. felhívja az  innovációért és technológiáért felelős minisztert, hogy biztosítsa a  fejlesztéspolitikai programok
tervezése során azok egymás közötti, valamint a  fejlesztéspolitikai programok és az átfogó kormányzati stratégiák
közötti összhangot, gondoskodjon a  kormányzati stratégiai irányok megtartásáról és az  operatív programok
egymás közötti lehatárolásáról, hangolja össze az  ágazati és területi szereplők közötti beavatkozásokat, továbbá
gondoskodjon arról, hogy több beavatkozási területet felölelő fejlesztések is megvalósulhassanak;
Felelős: innovációért és technológiáért felelős miniszter
érintett miniszterek
Határidő: folyamatos
 7. felhívja a  Kormány tagjait, hogy a  2021–2027 közötti programozási időszak kohéziós politikáját érintő tervezési
ügyekben az Európai Bizottsággal folytatandó tárgyalások tekintetében a következők szerint járjanak el:
a) a  legmagasabb szintű nemzeti tervezési dokumentummal kapcsolatos bizottsági tárgyalásokat
az innovációért és technológiáért felelős miniszter fogja össze,
b) a  kohéziós célú operatív programokat érintő tárgyalások felelőse az  adott operatív programért felelős
miniszter, azzal, hogy a tárgyalási mandátumot előzetesen be kell mutatni az innovációért és technológiáért
felelős miniszter számára,
c) az  Európai Bizottsággal a  kohéziós politikát érintő tervezési ügyekben a  kapcsolatot az  innovációért és
technológiáért felelős miniszter által kijelölt állami vezetőn keresztül lehet tartani, továbbá
d) a  Kormány 3.  pont szerinti javaslatról szóló döntése meghozataláig az  új programozási időszak kohéziós
politikáját érintő tervezési ügyekben kizárólag az innovációért és technológiáért felelős miniszter tárgyalhat
az Európai Bizottsággal.
Felelős: innovációért és technológiáért felelős miniszter
érintett miniszterek
Határidő: azonnal Orbán Viktor s. k.,
 miniszterelnök


text:
1728/2015. (X. 8.) Korm. határozata az 1956-os forradalom és szabadságharc emlékéve meghirdetéséről.
1. A Kormány – az 1956-os forradalom és szabadságharc 60. évfordulójáról történő méltó megemlékezés érdekében –
a 2016. évet az 1956-os forradalom és szabadságharc emlékévévé (a továbbiakban: Emlékév) nyilvánítja.
2. Az Emlékév fővédnöke Kövér László, az Országgyűlés elnöke, védnöke Wittner Mária.
 3. A Kormány az 1. pont szerinti cél megvalósítására a központi államigazgatási szervekről, valamint a Kormány tagjai
és az államtitkárok jogállásáról szóló 2010. évi XLIII. törvény 30. § (1) bekezdése alapján – javaslattevő, véleményező
és tanácsadói tevékenységet végző szervként – 2015. október 23. napjától 2017. június 16. napjáig terjedő
időtartamra Emlékbizottságot (a továbbiakban: Bizottság) hoz létre.
4. A Bizottság feladatkörében
a) javaslatot tesz az  1956-os forradalom és szabadságharc 60.  évfordulójával kapcsolatos megemlékezések,
rendezvények, ismeretterjesztő programok szervezése, emléktáblák és emlékhelyek létrehozása,
emlékművek állítása, dokumentum-, ismeretterjesztő és játékfilm készítése, könyvkiadás, tudományos
feldolgozások, kutatások, oktatási anyagok kiadása, nemzetközi vonatkozások feldolgozása – különös
tekintettel az  1956-os forradalom és szabadságharc alatt tanúsított lengyel társadalmi szimpátiára és
segítségnyújtásra – (a továbbiakban együtt: Programok) tekintetében a Kormány részére,
b) a Kormány Programokra vonatkozó döntésének megfelelően részt vesz
ba) a sztálinista diktatúra és a szovjet megszállás ellen folytatott 1956-os forradalom és szabadságharc
eseményeiben résztvevő, Magyarország függetlenségéért harcoló – Magyarországon vagy
külföldön élő – hősök, valamint azon külföldi állampolgárok felkutatásában, akik az  1956-os
forradalom és szabadságharc, illetve az  azt követő megtorlások idején a  szolidaritás jegyében
– anyagi vagy természetbeni – támogatást nyújtottak a magyar nép számára, valamint
bb) azon személyek felkutatásában és nevük nyilvánosságra hozatalában, akik a szovjet megszállókkal
együttműködésben az  1956-os forradalom és szabadságharc leverésében vagy az  azt követő
megtorlásokban bármilyen szerepet játszottak,
c) a  Kormány Programokra vonatkozó döntésének megfelelően kapcsolatot tart az  érintett szervezetekkel
a Programok megvalósításával kapcsolatban,
d) részt vesz a Programok megvalósításához szükséges feladatok végrehajtása összehangolásában,
e) a  Kormány Programokra vonatkozó döntésének megfelelően javaslatot tesz a  Programokra megállapított
költségvetési források felhasználására.
 5. A Bizottság elnöke az emberi erőforrások minisztere, társelnöke az 1956-os forradalom és szabadságharc emlékéve
koordinálásáért felelős kormánybiztos (a továbbiakban: kormánybiztos).
 6. A Bizottság állandó tagja
a) az emberi erőforrások minisztere,
b) a belügyminiszter,
c) az igazságügyi miniszter,
d) a külgazdasági és külügyminiszter,
e) a honvédelmi miniszter és
f ) a Miniszterelnökség vezető miniszter
által delegált egy-egy állami vezető, valamint
g) a kormánybiztos és
h) a Bizottság külügyi feladatainak ellátására felkért személy.
7. A Kormány felkéri
a) a Magyar Tudományos Akadémia elnökét,
b) a Magyar Művészeti Akadémia elnökét,
c) a Magyar Nemzeti Múzeum főigazgatóját,
d) a Nemzeti Emlékhely és Kegyeleti Bizottság elnökét,
e) a Települési Önkormányzatok Országos Szövetségének elnökét,
f ) az Országos Széchenyi Könyvtár főigazgatóját
a Bizottság állandó tagjának.
8. A Bizottság állandó tagját eseti jelleggel a delegáló által kijelölt másik személy helyettesítheti.
 9. A Bizottság dönthet további tagok, szakértők meghívásáról. Szükség esetén a  Bizottság elnöke eseti jelleggel
a Bizottság üléseire további személyek meghívásáról gondoskodhat.
 10. A Bizottság munkáját segíti a történész munkacsoport, valamint az 1956-os forradalom és szabadságharc emlékét
őrző civil szervezetekből álló tanácsadó testület (a továbbiakban: tanácsadó testület).
 11. A Kormány felkéri
a) a Nemzeti Emlékezet Bizottsága elnökét,
b) a VERITAS Történetkutató Intézet főigazgatóját,
c) a XX. Század Intézet főigazgatóját,
d) a Magyar Nemzeti Levéltár főigazgatóját,
e) az Állambiztonsági Szolgálatok Történeti Levéltára főigazgatóját,
f ) a Hadtörténeti Intézet és Múzeum parancsnokát
a történész munkacsoport tagjának.
12. A Bizottság elnöke további, legfeljebb öt szakértőt kérhet fel a történész munkacsoportba.
 13. A Kormány felkéri
a) a Magyar Politikai Foglyok Szövetség elnökét,
b) a Történelmi Igazságtétel Bizottság elnökét,
c) az 1956-os Magyar Szabadságharcosok Világszövetség elnökét,
d) az 56-os Szövetség elnökét,
e) az 1956-os Pesti Srác Alapítvány kuratóriumi elnökét,
f ) az 1956 Alapítvány kuratóriumi elnökét,
g) a Műegyetem – 1956 Alapítvány kuratóriumi elnökét,
h) az 1945–56 Közötti Magyar Politikai Elítéltek Közössége elnökét,
i) a Corvin-közi Bajtársi Közösség elnökét,
j) a Magyar Vidék Országos 56-os Szövetség elnökét,
k) az 1956-os Magyarok Világszövetsége elnökét,
l) a Recski Szövetség elnökét,
m) a Szovjetunióban Volt Magyar Politikai Rabok és Kényszermunkások Szervezete elnökét,
hogy egy-egy állandó tagot delegáljon a tanácsadó testületbe.
14. A Bizottság elnöke, társelnöke, állandó és eseti tagjai a Bizottságban, továbbá a  tanácsadó testület és a  történész
munkacsoport tagjai a Bizottság számára végzett munkájukért külön díjazásban nem részesülnek.
15. A tanácsadó testület és a  történész munkacsoport tevékenységével kapcsolatos alapvető működési, szervezeti,
hatásköri és ügyviteli szabályokat a Bizottság ügyrendje határozza meg.
16. A Kormány felhívja az  emberi erőforrások miniszterét és a  kormánybiztost, hogy a  Bizottság állandó tagjainak,
valamint a tanácsadó testület és a történész munkacsoport tagjainak meghívásáról gondoskodjanak.
Felelős: az emberi erőforrások minisztere
az 1956-os forradalom és szabadságharc emlékéve koordinálásáért felelős kormánybiztos
Határidő: azonnal
 17. A Kormány felkéri az  emberi erőforrások miniszterét és a  kormánybiztost, hogy gondoskodjanak a  Bizottság
működési feltételeinek biztosításáról.
Felelős: az emberi erőforrások minisztere
az 1956-os forradalom és szabadságharc emlékéve koordinálásáért felelős kormánybiztos
Határidő: folyamatos
18. A Kormány felhívja az emberi erőforrások miniszterét és a kormánybiztost, hogy Bizottság javaslata alapján készítsék
elő az  Emlékév keretében megvalósítandó Programokat részletesen bemutató előterjesztést, és gondoskodjanak
az előterjesztésnek a Kormány részére történő benyújtásáról. Az előterjesztésben javaslatot kell tenni a Programok
megvalósításához, valamint a Bizottság működéséhez és a kormánybiztos tevékenységének ellátásához szükséges
források rendelkezésre állását biztosító intézkedésekre is.
Felelős: az emberi erőforrások minisztere
az 1956-os forradalom és szabadságharc emlékéve koordinálásáért felelős kormánybiztos
Határidő: 2015. december 15. 19. Ez a határozat a közzétételét követő napon lép hatályba.
Orbán Viktor s. k.,
 miniszterelnök


text:
162/2013. (HK 4.) HVK SZCSF intézkedése a Magyar Honvédség önkéntes műveleti tartalékos állománya ideiglenes okmánnyal történő ellátásának szabályozásáról.
A honvédelemről és a Magyar Honvédségről (továbbiakban: MH), valamint a különleges jogrendben bevezethető intézkedésekről szóló 2011. évi CXIII. törvény 52. §
(1) bekezdésében kapott felhatalmazás alapján, az MH önkéntes műveleti tartalékos állományának ideiglenes okmánnyal (igazolás) történő ellátásáról az alábbi
intézkedést adom ki: I. 1. Az intézkedés hatálya kiterjed az MH katonai szervezeteire és az önkéntes műveleti tartalékos katonákra (a
továbbiakban: ÖMT).
2. Az ÖMT állomány részére – a próbaidő időtartama
alatt is – a szolgálati és állományviszonyuk igazolására alkalmas „Igazolás”-t kell kiadni, melynek kiállítása, nyilvántartása, valamint az ellátás biztosítása az MH Hadkiegészítő és Központi Nyilvántartó Parancsnokság (továbbiakban: MH HKNYP) Katonai Okmánykezelő Iroda
(továbbiakban: Okmánykezelő Iroda) feladata.
3. Az Igazolások kiállítására az önkéntes műveleti tartalékos tényleges szolgálatteljesítésre történő behívásával
egyidejűleg kerül sor.
4. Az Igazolások elkészítéséhez szükséges adatállományok Okmánykezelő Iroda részére történő átadására az
MH HKNYP parancsnoka belső rendelkezés kiadásával
intézkedjen.
II. 5. Az önkéntes műveleti tartalékosok részére kiadásra
kerülő Igazolás adattartalma:
5.1. Az igazolás előlapja az alábbi adatokat tartalmazza:
a) az igazolás megnevezését
b) birtokosa nevét
c) birtokosa rendfokozatát
d) birtokosa születési idejét
e) birtokosa anyja nevét
f) az igazolás egyedi azonosítóját
g) honvédség emblémáját
5.2. Az igazolás hátlapja az alábbi adatokat tartalmazza:
a) az igazolás kiállítási dátumát és érvényességét
b) kiadmányozó aláírását és pecsétjét
c) honvédség emblémáját
d) az igazolást kiállító szervezet megnevezését
e) „Az igazolás tulajdonosa a Magyar Honvédség ön
kéntes műveleti tartalékos állományának tagja„ feliratot III. 6. Az Okmánykezelő Iroda (kibocsátó szervezet) az Igazolásokat központilag előállítja, kiállítja és kiadó levél, illetve az ideiglenes állományjegyzéken lévő személyek
esetében átadási névjegyzék kíséretében adja át az állományilletékes személyügyi szerv részére.
7. Az Igazolást az állományilletékes személyügyi szerv
a tényleges szolgálatteljesítés első napján aláírás ellenében
adja át vagy intézkedik annak aláírás ellenébeni átadására
az ÖMT állomány részére.
8. Az Igazolások elkészítése, nyilvántartása, kezelése
során az Okmánykezelő Iroda, és valamennyi katonai szervezet a szigorú számadási kötelezettség alá eső bizonylatokra vonatkozó előírások szerint köteles eljárni.
9. Az Igazolások visszavonásig érvényesek. Az Igazolást ki kell cserélni, ha az azon feltüntetett adatokban változás következett be, továbbá ha megrongálódott.
10. A személyi állomány tagja köteles az azonosító okmányok elvesztését, eltulajdonítását, megrongálódását
vagy megsemmisülését, továbbá az Igazoláson feltüntetett
adatok megváltozását az állományilletékes parancsnokának 8 napon belül jelenteni és ezzel egyidejűleg új Igazolás kiállítását kérni.
11. Az Igazolás megsemmisítésének, elvesztésének tényét az állományilletékes katonai szervezet személyügyi
szerve haladéktalanul jelenti az Okmánykezelő Irodának,
aki gondoskodik az okmány hatálytalanításának a Honvédelmi Közlönyben való közzétételéről.
12. Az Igazolást az állományilletékes katonai szervezet
személyügyi szerve a szolgálati viszony megszűnésekor,
az elveszett, eltulajdonított okmány előtalálásakor, és ha
cseréje szükségessé vált bevonja, és megsemmisítés céljából megküldi az Okmánykezelő Irodának. Az Igazolás
pótlását írásban kéri az Okmánykezelő Irodától (az 1. számú melléklet szerint).
13. Az Igazolásokat az állományviszony, jogviszony
megszűnése esetén vissza kell juttatni a kibocsátó szervezethez.
14. Az ÖMT katona – mint az azonosító okmány birtokosa – a részére kiadott Igazolást a részére történő átadását
követően a jogviszony fennállása idején jogosult magánál
tartani és használni. A részére kiadott Igazolást köteles
megőrizni, jogszerűen használni, és azzal elszámolni.
A szolgálati és állományviszonyának (illetve jogviszonyának) igazolására köteles az Igazolást a személyazonosító
igazolványával együtt magánál tartani és felszólításra az
arra jogosult személy részére felmutatni. Az Igazolás másra át nem ruházható, letétbe nem helyezhető, biztosítékul
nem adható és nem fogadható el.
15. Az ÖMT Igazolás kezelése, illetve kiadása során a
hivatásos, szerződéses és nyugállományú katonák, valamint a honvédelmi ágazatban foglalkoztatott köztisztviselők és közalkalmazottak igazolványairól szóló 24/2002.
(IV. 10.) HM rendelet 9-13. §-ban foglalt szabályok az
irányadóak.
IV. 16. Az Okmánykezelő Iroda a rendelkezésére bocsátott
adatok alapján:
16.1. ellátja az Igazolások előállításával, kiadásával, illetve a leadott Igazolások megsemmisítésével, érvénytelenítésével kapcsolatos eljárás központi feladatait;
16.2. gondoskodik az Igazolásokkal történő ellátás (illetve csere) megszervezéséről és végrehajtásáról;
16.3. az intézkedés hatálya alá tartozó szervezetek igényei alapján biztosítja az Igazolásokkal történő ellátás folyamatosságát;
16.4. a szigorú számadási kötelezettség alá eső bizonylatokra vonatkozó előírások, illetve az adatvédelemre vonatkozó előírásoknak megfelelően vezeti az Igazolások
központi nyilvántartását;
16.5. ellenőrzi az Igazoláson feltüntetett adatok valódiságát és a megnevezett személyek jogosultságát.
17. Az állományilletékes katonai szervezet feladatai:
17.1. az ÖMT Igazoláson feltüntetett adatainak változá
sa esetén az állományába tartozó ÖMT katona részére új
Igazolást igényel, az igénylés alapján megkapott Igazolásokat aláírás ellenében kiadja a birtokosoknak és azokról
nyilvántartást vezet;
17.2. gondoskodik az érvénytelen (hatályát vesztett),
megrongálódott Igazolások, illetve az elhalálozott személyek Igazolásainak bevonásáról;
17.3. az Igazolások elvesztéséről, eltulajdonításáról,
megrongálódásáról és megsemmisüléséről, illetve az elveszett Igazolások előtalálásáról jegyzőkönyvet készít és
megküldi az Okmánykezelő Irodának;
17.4. az MH HKNYP által az állományilletékes katonai
szervezethez történő áthelyezést megelőzően kiadott Igazolást bevonja, amennyiben az áthelyezéssel egyidejűleg
az MH HKNYP az ÖMT részére új Igazolást állít ki.
17.5. A bevont Igazolásokat megsemmisítésre megküldi az Okmánykezelő Irodának.
18. Az MH HKNYP parancsnokát felhatalmazom az
ÖMT állomány részére ideiglenes jelleggel, a szolgálati és
állományviszonyuk igazolására kiadásra kerülő Igazolások kiadmányozására és hitelesítésére.
19. Jelen intézkedést az ÖMT állomány végleges szolgálati igazolvánnyal történő ellátásáig kell alkalmazni.
20. Az intézkedés tartalmát a katonai szervezetek vezető állománya és az ÖMT állománnyal kapcsolatban feladatot ellátó szakállománya teljes terjedelmében, egyéb állománya a beosztásához szükséges mértékben ismerje meg.
21. Jelen intézkedés az aláírást követően lép hatályba és
visszavonásig érvényes.
Bozó Tibor dandártábornok s. k.,
csoportfőnök


text:
1364/2008. (HK 1/2009.) MH HEK intézkedése Egységes NATO Előírás (STANAG 2872 – A katonai sebesültszállító járművek egészségügyi tervezési jellemzői – 3. kiadás) nemzeti bevezetéséről.
A honvédelemről és a Magyar Honvédségről szóló
2004. évi CV. törvény 110. § (2) bekezdésében kapott felhatalmazás alapján – figyelemmel a Magyar Honvédség
belső rendelkezései kiadásának és a szakirányítás rendjéről szóló 119/2007. (HK 20.) HM utasítás 4. § (2) bekezdésére, továbbá az egységesítési, szabványosítási tevékenységről és a NATO egységesítési dokumentumok kezeléséről és feldolgozásáról szóló 1/2000. (HK 2.) HM utasításra, valamint a NATO Egységesítési Egyezmények elfogadásáról, módosításáról szóló 3/2006. (HK 3.) HM védelemgazdasági helyettes államtitkári közleményre – az
egészségügyi szakfeladatok egységes elvek szerint történő
végrehajtása érdekében az Egységes NATO Előírás
(STANAG 2872 – A katonai sebesültszállító járművek
egészségügyi tervezési jellemzői – 3. kiadás) nemzeti bevezetésére az alábbiak szerint
intézkedem: 1. Az intézkedés hatálya kiterjed a Magyar Honvédség
teljes állományára.
2. A STANAG 2872 – A katonai sebesültszállító járművek egészségügyi tervezési jellemzői 3. kiadás – című dokumentumot ezen intézkedés mellékleteként eredeti angol
nyelven bevezetem.
3. A szabványosítási dokumentum célja a sebesültszállító járművek bizonyos tervezési jellemzőinek szabványosítása az egészségügyi követelmények oly módon történő
kielégítésére, hogy a különböző nemzetek betegei bármely
katonai sebesültszállító járművön szállíthatók legyenek.
4. Az intézkedés az aláírás napján lép hatályba.
Dr. Németh András orvos dandártábornok s. k.,
MH egészségügyi főnök


text:
1733/2014. (XII. 12.) Korm. határozata az uniós programok 2014-es kifizetési tervének teljesüléséről.
A Kormány
 1. felhívja az  emberi erőforrások miniszterét, hogy a  Nemzeti Stratégiai Referencia Keret 2014. évi munkatervéről
szóló 1051/2014. (II. 7.) Korm. határozatnak (a továbbiakban: Korm. határozat) megfelelően biztosítsa a Társadalmi
Megújulás Operatív Programban és a Társadalmi Infrastruktúra Operatív Programban a kifizetési célok teljesülését,
és ennek megfelelően 164,85 milliárd forint kifizetését, emellett biztosítsa a  Társadalmi Infrastruktúra Operatív
Programban a nagyprojektek Európai Bizottsághoz történő benyújtását;
Felelős: emberi erőforrások minisztere
Határidő: 2014. december 31.
2. felhívja a  nemzeti fejlesztési minisztert, hogy a  Korm. határozatnak megfelelően biztosítsa a  Környezet és Energia
Operatív Programban és a  Közlekedésfejlesztési Operatív Programban a  kifizetési célok teljesülését, és ennek
megfelelően 191,10 milliárd forint kifizetését, emellett biztosítsa a  Környezet és Energia Operatív Programban
a nagyprojektek Európai Bizottsághoz történő benyújtását;
Felelős: nemzeti fejlesztési miniszter
Határidő: 2014. december 31.
3. felhívja a  nemzetgazdasági minisztert, hogy a  Korm. határozatnak megfelelően biztosítsa a  Gazdaságfejlesztési
Operatív Programban és a Regionális Operatív Programokban a kifizetési célok teljesülését, és ennek megfelelően
91,22 milliárd forint kifizetését;
Felelős: nemzetgazdasági miniszter
Határidő: 2014. december 31. 4. felhívja a Miniszterelnökséget vezető minisztert, hogy a Korm. határozatnak megfelelően biztosítsa az Elektronikus
Közigazgatás Operatív Programban, az  Államreform Operatív Programban és a Végrehajtás Operatív Programban
a kifizetési célok teljesülését, és ennek megfelelően 21,56 milliárd forint kifizetését.
Felelős: Miniszterelnökséget vezető miniszter
Határidő: 2014. december 31.
Orbán Viktor s. k.,
 miniszterelnök


text:
26/2011. (XI. 24.) PSZÁF rendelete a hitelintézetek és pénzügyi vállalkozások által forgalmazott termékek meghatározott körére vonatkozó adatszolgáltatási kötelezettségről.
A Pénzügyi Szervezetek Állami Felügyeletéről szóló 2010. évi CLVIII. törvény 117. § (1) bekezdés a) pontjában kapott felhatalmazás
alapján, a Pénzügyi Szervezetek Állami Felügyeletéről szóló 2010. évi CLVIII. törvény 21. § n) pontjában meghatározott
feladatkörömben eljárva a következőket rendelem el: 1. § (1) A Hitelintézetekről és a pénzügyi vállalkozásokról szóló 1996. évi CXII. törvény (a továbbiakban: Hpt.) 5. § (1) bekezdése
szerinti hitelintézet és a Hpt. 6. § (1) bekezdése szerinti pénzügyi vállalkozás, valamint az Európai Unió másik
tagállamában vagy az Európai Gazdasági Térségről szóló megállapodásban részes más államban székhellyel
rendelkező hitelintézet és pénzügyi vállalkozás magyarországi fióktelepe (a továbbiakban: fióktelep) (a továbbiakban
együtt: adatszolgáltató) az e rendeletben foglaltak szerint adatszolgáltatást készít a Pénzügyi Szervezetek Állami
Felügyelete (a továbbiakban: Felügyelet) számára az általuk forgalmazott hitel és pénzügyi lízing, valamint betéti és
megtakarítási termékekről (a továbbiakban: adatszolgáltatás), melyet az e rendeletben meghatározott határidőn belül
a Felügyelet Elektronikus Rendszere hitelesített Adatok fogadásához (a továbbiakban: ERA) rendszerének
termékbejelentő felületén keresztül küld meg a Felügyelet részére.
(2) A hitelintézet és a pénzügyi vállalkozás a Felügyelet által kiadott tevékenységi engedélyről szóló határozat jogerőre
emelkedésének napjától a felügyeleti engedély visszavonásáról szóló határozat jogerőre emelkedésének napjáig
köteles az e rendelet szerinti adatszolgáltatás teljesítésére. (3) A fióktelep működése megkezdésének napjától tevékenysége befejezésének napjáig köteles az e rendelet szerinti
adatszolgáltatás teljesítésére. 2. § Az adatszolgáltató a rendszeres adatszolgáltatási kötelezettségét az 1. mellékletben foglaltaknak megfelelő
tartalommal, a 2. mellékletben meghatározott kitöltési útmutató szerint köteles elkészíteni és a Felügyelet részére
megküldeni. 3. § (1) Az adatszolgáltató az e rendeletben előírt rendszeres adatszolgáltatási kötelezettséget a Felügyelet által
meghatározott elektronikus formában, közigazgatási felhasználásra alkalmas tanúsítványt alkalmazó, fokozott
biztonságú vagy minősített elektronikus aláírással ellátva teljesíti. (2) E rendelet alkalmazásában közigazgatási felhasználásra alkalmas az a tanúsítvány, amely megfelel az elektronikus
aláírás közigazgatási használatához kapcsolódó követelményekről és az elektronikus kapcsolattartás egyes
szabályairól szóló 78/2010. (III. 25.) Korm. rendeletben foglalt követelményeknek.
(3) Az adatszolgáltatás akkor minősül teljesítettnek, ha a Felügyelet az ERA rendszeren keresztül, a feltöltött küldemény
jogosultsági, az előre definiált ellenőrző szabályok teljesülésének és technikai ellenőrzésének eredménye
függvényében a „publikálásra vár”, a küldeményazonosító számot is tartalmazó automatikus üzenetben értesíti
az adatszolgáltatót. 4. § Az adatszolgáltató a) a termékekre vonatkozó eseti adatszolgáltatást új termék bevezetéséről, a termékek adataiban történő
változásról, valamint a meglévő termék piacról történő kivezetéséről az érvényesség kezdőnapját megelőző
munkanap 20 óráig, b) a beküldött adatok naprakészségére vonatkozó teljességi nyilatkozatot a tárgyhónapot követő 5. munkanapig
köteles a Felügyelet részére megküldeni. 5. § Ez a rendelet 2012. január 1-jén lép hatályba.
6. § Hatályát veszti a Pénzügyi Szervezetek Állami Felügyelete részére a hitelintézetek által forgalmazott, egyes betéti és
megtakarítási termékekre vonatkozó adatszolgáltatási kötelezettségről szóló 3/2011. (II. 28.) PSZÁF rendelet.
Dr. Szász Károly s. k.,
a Pénzügyi Szervezetek Állami Felügyeletének


text:
329/2009. (XII. 29.) Korm. rendelete a fogyasztói érdekek képviseletét ellátó társadalmi szervezeteknek a 2009/22/EK európai parlamenti és tanácsi irányelv szerinti jegyzékbe való felkerülése céljából lefolytatandó eljárásról.
A Kormány a fogyasztóvédelemről szóló 1997. évi CLV. törvény 55. § (1) bekezdés j) pontjában foglalt felhatalmazás alapján,
az Alkotmány 35. § (1) bekezdés b) pontjában meghatározott feladatkörében eljárva a következőket rendeli el:
1. § A 2009/22/EK európai parlamenti és tanácsi irányelv szerinti feljogosított egységek – a 4. cikk (3) bekezdése alapján
az Európai Bizottság által vezetett és az Európai Unió Hivatalos Lapjában közzétett – jegyzékébe (a továb biak ban:
jegyzék) a fogyasztóvédelemről szóló 1997. évi CLV. törvény (a továb biak ban: Fgytv.) 2. § e) pontja szerinti fogyasztói
érdekek képviseletét ellátó társadalmi szervezet (a továb biak ban: fogyasztóvédelmi szervezet) kérheti felvételét.
2. § (1) A jegyzékbe történő felvételre irányuló kérelmet a fogyasztóvédelemért felelős miniszterhez (a továb biak ban:
miniszter) kell benyújtani.
(2) A kérelemben az Fgytv. 2. § e) pontjában foglaltaknak való megfelelést a fogyasztóvédelmi szervezet
a) a társadalmi szervezetekről szóló külön jogszabály szerinti bírósági nyilvántartásban való szereplése tekintetében
a megyei (fővárosi) bíróság által kiállított, a társadalmi szervezet bírósági nyilvántartásba bejegyzett hatályos
adatairól szóló harminc napnál nem régebbi kivonattal,
b) tevékenységének legalább két éve a fogyasztói érdekek védelmére történő kiterjedését a bírósági nyilvántartásba
vételről, vagy tevékenységének e tekintetben történő változása esetén a nyilvántartásba bejegyzett adat
megváltozásának bejegyzéséről szóló bírósági határozat másolatával, továbbá
c) a legalább ötven fő természetes személy taggal való rendelkezése tekintetében a fogyasztóvédelmi szervezet
képviselőjének nyilatkozatával
kell igazolni.
(3) A kérelemben meg kell jelölni, hogy a fogyasztóvédelmi szervezet mely tevékenységi köre irányul a fogyasztói érdekek
védelmére.
(4) Ha a kérelmező a (2) bekezdés a) és b) pontjában meghatározott adatokat nem igazolja, a miniszter a kérelem
elbírálásához adatszolgáltatás iránti kérelemmel fordul az adatokról nyilvántartást vezető bírósághoz.
3. § Ha a kérelem megfelel a 2. § (2)–(3) bekezdésében foglaltaknak, illetve ha az adatokról nyilvántartást vezető bíróság
a kérelmező tekintetében igazolja a 2. § (2) bekezdés a), illetve b) pontjában foglaltak fennállását, a miniszter
– a fogyasztóvédelmi szervezet nevének és tevékenységi körének megadásával – kezdeményezi az Európai
Bizottságnál a fogyasztóvédelmi szervezet jegyzékbe való felvételét.
4. § Ha a jegyzékben szereplő fogyasztóvédelmi szervezet 2. § (3) bekezdése szerinti fogyasztóvédelmi tevékenységi köre
módosul, köteles azt haladéktalanul bejelenteni a miniszternek. A miniszter a bejelentés alapján kezdeményezi
az Európai Bizottságnál a fogyasztóvédelmi szervezet tevékenységi köre módosulásának a jegyzékben történő
átvezetését.
5. § (1) A jegyzékben szereplő fogyasztóvédelmi szervezet bármikor kérheti a miniszternél a jegyzékből való törlését.
(2) Ha a jegyzékben szereplő fogyasztóvédelmi szervezet
a) a körülményekben beállott változás folytán már nem felel meg az Fgytv. 2. § e) pontjában foglalt feltételeknek,
vagy
b) a feloszlásáról vagy más társadalmi szervezettel való egyesüléséről döntött,
köteles azt haladéktalanul bejelenteni a miniszternek.
(3) A kérelem, illetve a bejelentés alapján a miniszter kezdeményezi az Európai Bizottságnál a fogyasztóvédelmi szervezet
jegyzékből való törlését.
6. § Ha a jegyzékben szereplő fogyasztóvédelmi szervezet megszűnésének megállapítása vagy a fogyasztóvédelmi
szervezet feloszlatása a miniszter hivatalos tudomására jut, az erről szóló bírósági határozat alapján kezdeményezi
az Európai Bizottságnál a fogyasztóvédelmi szervezet jegyzékből való törlését.
7. § A miniszter a közigazgatási hatósági eljárás általános szabályai szerint jár el.
8. § (1) Ez a rendelet 2010. január 1-jén lép hatályba.
(2) Hatályát veszti a fogyasztói érdekek képviseletét ellátó társadalmi szervezeteknek a 98/27/EK európai parlamenti és
tanácsi irányelv szerinti jegyzékbe való felkerülése céljából lefolytatandó eljárásáról szóló 216/2008. (VIII. 29.) Korm.
rendelet.
(3) E § (2) bekezdése 2010. január 2-án hatályát veszti. E bekezdés 2010. január 3-án hatályát veszti.
9. § E rendelet a fogyasztói érdekek védelme érdekében a jogsértés megszüntetésére irányuló eljárásokról szóló, 2009.
április 23-i 2009/22/EK európai parlamenti és tanácsi irányelv 3. cikkének és 4. cikke (2) bekezdésének való megfelelést
szolgálja.
Bajnai Gordon s. k.,
miniszterelnök


text:
1565/2013. (VIII. 21.) Korm. határozata a Dunaferr Zrt. kapcsán szükséges egyes intézkedésekről.
A Kormány áttekintette a  ISD DUNAFERR Dunai Vasmű Zártkörűen Működő Részvénytársaság (a  továbbiakban: Társaság)
csoportos létszámleépítése kapcsán kialakult helyzetet és a következő döntéseket hozta:
 1. megállapította, hogy a Társaság 2004. évi privatizációja elhibázott döntés volt, ezért a  Kormány célja a  gazdasági
társaság visszavásárlása,
 2. felhatalmazza a  nemzetgazdasági minisztert, hogy a  Társaság megvásárlása érdekében a  gazdasági társaság
többségi tulajdonosával kezdjen tárgyalásokat,
Felelős: nemzetgazdasági miniszter
Határidő: azonnal
3. felhívja a  nemzetgazdasági minisztert, hogy gondoskodjon a  Társasággal történő folyamatos kapcsolattartás
rendjének kialakításáról.
Felelős: nemzetgazdasági miniszter
Határidő: azonnal Orbán Viktor s. k.,
 miniszterelnök


text:
519/2015. (XII. 4.) KE határozata állampolgárság visszavonással történő megszüntetéséről.
Az Alaptörvény 9.  cikk (4)  bekezdés i)  pontja, valamint a  magyar állampolgárságról szóló 1993. évi LV. törvény
9. §-a alapján – a belügyminiszter BM/18949-2/2015. számú előterjesztésére – Oertel Eugénia (születési neve: Kulik
Jevhenyija Petrivna; házasságkötés előtt viselt előző házassági neve: Belan Jevhenyija Petrivna; születési hely, idő:
Szentmiklós [Szovjetunió], 1984. szeptember 25.) magyar állampolgárságát visszavonom.
Budapest, 2015. november 23. Áder János s. k.,
 köztársasági elnök


text:
2016/2015. (XII. 29.) Korm. határozata a MOB által kiemelt sportágak sportlétesítmény-fejlesztésének támogatásával, valamint az egyes kiemelt sportegyesületek sportfejlesztési feladataival összefüggő kormányzati feladatok változásáról.
A Kormány
 1. felhívja a nemzeti fejlesztési minisztert és az emberi erőforrások miniszterét, hogy működjenek együtt a MOB által
kiemelt sportágak 2013. évi sportfejlesztési elképzeléseinek támogatásáról, továbbá a 2014–2020. évre vonatkozó
sportágfejlesztési igények bemutatásáról szóló 1526/2013. (VIII. 12.) Korm. határozat, valamint az  egyes kiemelt
sportegyesületek 2013.  évi sportfejlesztési elképzeléseinek támogatásáról, továbbá a  2014–2020.  évre vonatkozó
sportfejlesztési feladataikkal összefüggő kormányzati intézkedésekről szóló 1835/2013. (XI. 15.) Korm. határozat
végrehajtása érdekében;
Felelős: emberi erőforrások minisztere
nemzeti fejlesztési miniszter Határidő: folyamatos
 2. az államháztartásról szóló 2011.  évi CXCV.  törvény (a  továbbiakban: Áht.) 33.  § (1)  bekezdésében biztosított
jogkörében eljárva a Magyarország 2016. évi központi költségvetéséről szóló 2015. évi C. törvény (a továbbiakban:
Kvtv.) 1.  melléklet XVII. Nemzeti Fejlesztési Minisztérium fejezet címrendjét a  48. Sportlétesítmények fejlesztése
és kezelése alcímmel és az  ahhoz tartozó 1. A  16 kiemelt sportág sportlétesítmény-fejlesztésének támogatása
jogcímcsoporttal egészíti ki;
Felelős: nemzetgazdasági miniszter
Határidő: a Kvtv. 1. mellékletének hatálybalépését követően azonnal
3. az Áht. 33. § (1) bekezdésében biztosított jogkörében eljárva a Magyarország 2016. évi központi költségvetésének
címrendjét – 2016. január 1-jei fordulónappal – az 1. melléklet szerint módosítja;
Felelős: nemzetgazdasági miniszter
nemzeti fejlesztési miniszter
emberi erőforrások minisztere
Határidő: a Kvtv. 1. mellékletének hatálybalépését követően azonnal
 4. felhívja a  nemzetgazdasági minisztert, intézkedjen a  Magyar Államkincstár felé, hogy 2016. január 1-jei
határnappal a 3. pont szerinti címrendi változás átvezetését és egyidejűleg – a fejezetet irányító szerv vezetőjének
adatszolgáltatása alapján – az  átrendezés időpontjáig végrehajtott előirányzat-módosítások, teljesítési adatok és
a kapcsolódó költségvetési-maradványok átvezetését hajtsa végre;
Felelős: nemzetgazdasági miniszter
emberi erőforrások minisztere Határidő: 2016. január 15.
 5. felhívja az  emberi erőforrások miniszterét, hogy a  3.  pont szerinti előirányzatok tekintetében gondoskodjon
a Magyar Államkincstárnál
a) az előző években keletkezett költségvetési maradványok előirányzatosításáról,
b) az azonosítás alatt álló kiadások és bevételek megfelelő intézményi, illetve fejezeti kezelésű előirányzatra és
azon belül rovat mélységű előirányzatra történő azonosításáról;
Felelős: emberi erőforrások minisztere
Határidő: a Kvtv. 1. mellékletének hatálybalépését követően azonnal
6. az Áht. 33. § (2) bekezdésében biztosított jogkörében eljárva
a) 4  020  600 ezer forint átcsoportosítását rendeli el a  következő év költségvetésébe beépülő módon
a  Kvtv. 1.  melléklet XX. Emberi Erőforrások Minisztériuma fejezet, 20. Fejezeti kezelésű előirányzatok cím,
24. Sportlétesítmények fejlesztése és kezelése alcím, 18. A 16 kiemelt sportág sportlétesítmény-fejlesztésének
támogatása jogcímcsoport terhére, a  Kvtv. 1.  melléklet XVII. Nemzeti Fejlesztési Minisztérium fejezet,
20. Fejezeti kezelésű előirányzatok cím, 48. Sportlétesítmények fejlesztése és kezelése alcím, 1. A 16 kiemelt
sportág sportlétesítmény-fejlesztésének támogatása jogcímcsoport javára,
b) 69  683 ezer forint átcsoportosítását rendeli el a  következő év költségvetésébe beépülő módon a  Nemzeti
Sportinformációs Rendszerrel és a  Sporttudományi és Diagnosztikai Központtal kapcsolatos feladatok
ellátása érdekében a  Kvtv. 1.  melléklet XVII. Nemzeti Fejlesztési Minisztérium fejezet, 16. Nemzeti
Sportközpontok cím terhére, a  Kvtv. 1.  melléklet XX. Emberi Erőforrások Minisztériuma fejezet, 20.  Fejezeti
kezelésű előirányzatok cím, 23. Sporttevékenység támogatása alcím, 4. Versenysport támogatása
jogcímcsoport javára,
c) 3100 ezer forint átcsoportosítását rendeli a következő év költségvetésébe beépülő módon a Kvtv. 1. melléklet
XX. Emberi Erőforrások Minisztériuma fejezet, 1. Emberi Erőforrások Minisztériuma igazgatása cím terhére,
a  Kvtv. 1.  melléklet XVII. Nemzeti Fejlesztési Minisztérium fejezet, 1. Nemzeti Fejlesztési Minisztérium
igazgatása cím javára
a 2. melléklet szerint;
Felelős: nemzetgazdasági miniszter nemzeti fejlesztési miniszter
emberi erőforrások minisztere
Határidő: a 2. pont végrehajtását követően azonnal
 7. egyetért azzal, hogy 3.  pont szerinti címrendi átrendezés megvalósulásáig, illetve a  6.  pont a)  alpontja szerinti
átcsoportosítás megvalósulásáig az  érintett előirányzatok 2016.  évi forrása terhére kötelezettségvállalásra csak
az átvevő fejezetet irányító szerv vezetőjének egyetértése mellett kerülhet sor;
Felelős: emberi erőforrások minisztere
nemzeti fejlesztési miniszter Határidő: azonnal
 8. felkéri az  emberi erőforrások miniszterét, hogy 3.  pont és a  6.  pont a)  alpontja szerinti előirányzatok XX. Emberi
Erőforrások Minisztérium fejezetben keletkező 2015.  évi maradványainak elszámolását a  nemzeti fejlesztési
miniszter bevonásával készítse el;
Felelős: emberi erőforrások minisztere
nemzeti fejlesztési miniszter Határidő: a 2015. évi maradvány-elszámolás szerint
 9. felhívja a nemzeti fejlesztési minisztert és az emberi erőforrások miniszterét, hogy dolgozzák ki a 16 kiemelt sportág
sportlétesítmény-fejlesztési támogatásának odaítélésével kapcsolatos – a  sportszakmai és fejlesztéspolitikai
szempontokat egyaránt hatékonyan érvényre juttató – döntés-előkészítő eljárásnak és ennek során az  érintett
tárcák együttműködésének részletes szabályait.
Felelős: nemzeti fejlesztési miniszter
emberi erőforrások minisztere Határidő: 2016. január 31.
Orbán Viktor s. k.,
 miniszterelnök


text:
86/2018. (VI. 22.) ME határozata helyettes államtitkárok megbízatása megszűnésének megállapításáról.
A közszolgálati tisztviselőkről szóló 2011. évi CXCIX. törvény 223. § (3) bekezdésében foglalt jogkörömben eljárva,
az innovációért és technológiáért felelős miniszter előterjesztésére megállapítom, hogy
Búsi Lajosnak,
dr. Koncz Pálnak és
Perényi Zsigmondnak
az Innovációs és Technológiai Minisztérium helyettes államtitkárainak e megbízatása áthelyezésükre tekintettel
– 2018. június 7-ei hatállyal – megszűnt. Orbán Viktor s. k.,
 miniszterelnök


text:
83/2013. (X. 16.) OGY határozata Ferenczi Gábor országgyűlési képviselő mentelmi ügyében.
Az Országgyűlés Ferenczi Gábor országgyűlési képviselő mentelmi jogát a legfőbb ügyész KF.3515/2013/2-I. számú
megkeresésével érintett ügyben felfüggeszti.
Kövér László s. k.,
az Országgyűlés elnöke


text:
181/2015. (VII. 8.) Korm. rendelete a Budapesti Vegyiművek zártkörűen működő Részvénytársaság „felszámolás alatt” stratégiailag kiemelt jelentőségű gazdálkodó szervezetté minősítéséről.
A Kormány a csődeljárásáról és a  felszámolási eljárásról szóló 1991. évi XLIX. törvény 84/A. § (2) bekezdés a) pontjában kapott
felhatalmazás alapján, az Alaptörvény 15. cikk (1) bekezdésében meghatározott feladatkörében eljárva a következőket rendeli el:
1. § A Kormány a  csődeljárásról és a  felszámolási eljárásról szóló 1991. évi XLIX. törvény (a  továbbiakban: Cstv.)
65.  §-a alapján a  Budapesti Vegyiművek zártkörűen működő Részvénytársaság „felszámolás alatt” (székhelye:
1055 Budapest, Szent István krt. 1. 1. em., cégjegyzékszáma: 01-10-042218) társaságot (a  továbbiakban: Társaság)
stratégiailag kiemelt jelentőségű gazdálkodó szervezetnek minősíti.
2. § A Kormány – figyelemmel a Cstv. 65. §-ára – megállapítja, hogy a Társaság, mint stratégiailag kiemelt jelentőségű
gazdálkodó szervezet vonatkozásában a Cstv. 65–67. §-át kell alkalmazni.
3. § Ez a rendelet a kihirdetését követő napon lép hatályba.
Dr. Semjén Zsolt s. k.,
 miniszterelnök-helyettes


text:
16/2016. (HK 10.) HVKFH szakutasítása NATO egységesítési egyezmény nemzeti bevezetéséről.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (2) bekezdése alapján,
figyelemmel a Magyar Honvédség doktrinális, szabványo
sítási és terminológiai tevékenységéről szóló 54/2015.
(X. 21.) HM utasítás 3. § (3) bekezdés a) pontjára,
a következő
szakutasítást adom ki. 1. A szakutasítás hatálya a Honvédelmi Minisztériumra
(a továbbiakban: HM), a honvédelmi miniszter (a továbbiakban: miniszter) közvetlen alárendeltségébe tartozó
szervezetekre, a Magyar Honvédség (a továbbiakban:
MH) katonai szervezeteire terjed ki.
2. Felkérem a Katonai Nemzetbiztonsági Szolgálat főigazgatóját, hogy szakterületén biztosítsa a szakutasításban meghatározott rendelkezések érvényesülését.
listes des valeurs géodsiques (listes des points trigonométriques) et de cartes pour relévé de position (PIG) / Geodéziai adatok jegyzéke digitális geodéziai adatokhoz (Trig
List) és helymeghatározási információs térképek (PIG)
előállítása című NATO egységesítési egyezmény nemzeti
bevezetésre kerül a következők szerint:
a) témafelelős:az MH Geoinformációs Szolgálat (a továbbiakban: MH GEOSZ),
b) témakezelő: az MH GEOSZ,
c) a bevezetés időpontja: 2017. január 15. és
d) a bevezetésre vonatkozó követelmények: a NATO
egységesítési egyezmény a szárazföldi haderőnél és a légierőnél kerüljön bevezetésre.
4. Ez a szakutasítás a közzétételét követő napon lép hatályba.
A távollévő HVKF helyettes helyett: Varga János vezérőrnagy s. k.,
HVKF koordinációs helyettese